# data[].attributes.headline
חדר מס' 7  - עמרי ואנטואנט

# data[].attributes.subject
חדר מס' 7  - עמרי ואנטואנט

# data[].attributes.body
צפו בסרטון הבא וענו:
1. כתבו בקצרה מה הסיפור המוצג בכתבה.
2. האם בעיניכם זהו סיפור מעורר השראה? הסבירו - מה ניתן לקחת ולאמץ לחיים שלנו מהסיפור?
3. מה/מי גרם לעמרי ואנטואנט להצליח?
4. מה הייתם רוצים לכתוב/לשאול את עמרי ואנטואנט/משפחתם/חבריהם?

# data[].attributes.attachment_link.readable_text
בשיתוף תלמה

הם נפגשים פעמיים בשבוע ומשחקים כדורסל במשך שעה וחצי כל פעם. שניהם צעירים בני 15, לשניהם מוטיבציית שיא ולשניהם אותו חלום משותף - להפוך לכדורסלנים מקצועיים שייצגו את ישראל בתחרויות בינלאומיות. התיאור הזה יכול היה לפתוח עוד כתבת ספורט שגרתית על שני בני נוער, כדורסלנים מצטיינים, השואפים להתקדם לליגות הגבוהות, אך הסיפור הזה ממש לא שגרתי. ראשית, כי שני הצעירים האלה הם נער ונערה המשחקים בקבוצה מעורבת. שנית, כי מדובר בקבוצת כדורסל נכים. שלישית, כי אחד מהם הוא אכן נער עם מוגבלות המתנייד גם ביומיום בכיסא גלגלים, אך השנייה היא נערה צעירה ללא מוגבלות כלל.

אז איך כל זה מתחבר ואיך החיים של השניים נפגשו?

נתחיל בצלע הגברית מבין השניים, עומרי ברגמן מרעננה. עומרי עבר בגיל חצי שנה ניתוח ששינה את חייו. בעקבות בעיה שהתגלתה בתפקוד הלב של הפעוט, הוא עבר ניתוח לב, ובשל טעות קריטית מצד המנתחים זרם הדם לרגליו נפסק והוא הפך לנכה. בגיל שלוש הוא כבר נאלץ להתנייד באמצעות כיסא גלגלים, והוא לא מכיר כל מציאות אחרת. "למועדון הספורט ספיבק (מרכז הספורט לנכים של עמותת איל"ן) ברמת-גן הגעתי בפעם הראשונה כשהייתי בן חמש" הוא נזכר, "לא ממש התחברתי בגיל הזה לספורט, והחלטתי לעזוב את זה. שש שנים אחר כך, כשהייתי כבר בוגר יותר, בן 11, החלטתי לתת לספורט הזדמנות נוספת, והפעם התאהבתי".

התחלת בכדורסל?

"לא. דווקא התחלתי כשחיין במועדון ברעננה, עיר מגוריי, אבל כתוצאה מפגישה מקרית עם שחקן שמשחק בנבחרת העתודה של ישראל לצעירים בכדורסל נכים, החלטתי לשנות מסלול. אותו שחקן הציע לי לבוא לראות משחק, הגעתי, ראיתי, זה מאוד מצא חן בעיניי והחלטתי לעבור לנתיב הזה".

באיזה קבוצה אתה משחק?

"בקבוצת סל-גל המעורבת של המועדון. הקבוצה משלבת בין בנים לבנות, עם וללא מוגבלויות. אני משחק שם פעמיים בשבוע, כל פעם במשך שעה וחצי. אני מאוד אוהב את זה ושואף להגיע לנבחרת העתודה ולייצג את ישראל במשחקים באירופה".

עד כמה אתה חש שהכדורסל והספורט בכלל משמעותיים בחיים שלך?

"הספורט הוא דבר מאוד משמעותי בחיים שלי. לצד הכדורסל אני ממשיך גם לשחות ולשחק טניס. לא רק שאני נהנה מהפעילויות האלה ומחזק את הגוף שלי, הזמנים האלו מהווים הזדמנות בשבילי לפגוש חברים, בטח עכשיו בימי הקורונה".

ההצלחה בספורט מעניקה לעומרי גם תובנות מנטאליות, המשפיעות על שאר חייו. "עד שהגעתי לספורט לא ידעתי בכלל שאני יכול להיות כמו כולם, אבל כתוצאה מכל האימונים שאני עושה אני חזק כיום בידיים יותר מרוב ילדי כיתתי. דברים מהסוג הזה, ההצלחה בספורט והעמידה באתגרים שהצבתי לעצמי, כל אלה נותנים לי את התחושה שאני יכול לעשות כל דבר רק אם ארצה בכך".

הצלע השנייה בסיפור הזה היא אנטואנט נאצר מיפו. אנטואנט היא נערה צעירה ללא מוגבלות, שהגיעה למועדון ברמת-גן בעקבות אחותה הגדולה, שונטל בת ה־18, הסובלת ממוגבלות ביד וברגל. כשהתלוותה לאחותה הגדולה היא צפתה באימוני הכדורסל, ושם החלה אהבתה הגדולה למשחק - גם בגרסתו הרגילה והמוכרת וגם בגרסת הנכים. "כבר כשהייתי ילדה קטנה התחלתי ללוות את שונטל בנסיעות שלה לספיבק, וכך הכרתי את המקום ואת החוגים", היא מספרת, "חלק מהחוגים אינם מותאמים לילדים ללא מוגבלויות, אבל חוגים אחרים, כמו פינג פונג וכדורסל, כן אפשר לעשות ביחד. אני מאוד התחברתי לכדורסל ואני משחקת בקבוצה הזו מגיל שמונה. זה כיף גדול".

כדורסל נכים משחקים על כיסאות גלגלים. זה לא הרגיש לך מוזר?

"בהתחלה באמת היה לי קשה להתרגל לכיסא ולא חשבתי שאצליח לשחק באותה רמה כמו שאר השחקנים, שרגילים להשתמש בו כל הזמן, אבל עם השנים התרגלתי והיום אני פשוט רגילה לצורת המשחק הזו ומאוד נהנית ממנה".

בשנה שעברה, בהיותה בת 14, נכנסה אנטואנט לנבחרת הייצוגית של הקבוצה, מה שאומר שהיא לוקחת חלק במשחקי החוץ של הקבוצה מול מועדונים אחרים. מדי פעם מצטרפות לאימונים אחותה הגדולה, ולאחרונה גם האחות הקטנה, בת 12 בלבד, גם היא ללא מוגבלות. "מבחינתי אין היום שום הבדל בין כדורסל רגיל לכדורסל נכים", אומרת אנטואנט, "אני משחקת טוב, קולעת, ושואפת להתקדם עם המשחק בעתיד, או בכדורסל נכים או בכדורסל רגיל".

היא חברה טובה של עומרי, אבל לא רק. "לפעילות הזאת יש עוד יתרון גדול חוץ מההנאה שבמשחק", היא אומרת, "עם הזמן נוצרו קשרים חברתיים בין כל חברי הקבוצה. אנחנו מדברים הרבה בטלפון ואני נפגשת עם רבים מהם, גם כאלה שבכיסא גלגלים וגם כאלה שלא, מחוץ לשעות הפעילות".

איך החברים האחרים שלך מגיבים לכך שאת משחקת בקבוצת כדורסל נכים?

"אף אחד מהחברים שלי לא יודע את הפרט הזה עליי", היא צוחקת, "למעשה, רק המשפחה המצומצמת שלי יודעת. אבל למען האמת - לא באמת אכפת לי מה יהיו התגובות של הסביבה לכך שאני משחקת כדורסל בקבוצה מעורבת כזו. הכי חשוב לי ליהנות ולהצליח במשחק, וזה בדיוק מה שאני עושה בקבוצה שלנו".

במסגרת פרויקט "בוקר טוב יותר" - שיתוף פעולה בין "ידיעות אחרונות", ynet וחברת תלמה - נציג לכם בשבועות הקרובים עוד בני נוער שמצטיינים בתחומים שונים - ושום מגבלה או מכשול לא יכולים לעצור אותם. "כשאנו מביטים סביבנו, אנו נתקלים בלא מעט סיפורים מעוררי השראה על אלופות ואלופים, ביניהם נערות ונערים צעירים, המצליחים להוכיח הישגיות יוצאת דופן. חלקם עם מוגבלות פיזית או אחרת, וזה כמובן מעצים את ההישג וההשתאות, ובעיקר מוכיח לכולם שנחישות, התמדה ודבקות במטרה יכולות לסייע לכל אחת ואחד מאיתנו להגשים חלום ולהצטיין", אומר ארנון שפירא, סמנכ"ל שיווק יוניליוור ישראל, "לצד הפרויקט הנפלא עם קבוצת 'ידיעות אחרונות', תלמה מתחילה בימים אלו בפעילות ייעודית לילדים עם מוגבלות, 'משפחות של אלופים', שתתקיים בכל הארץ בשיתוף החברה למתנ"סים. מטרת הפעילות היא לאפשר לכל הילדים ובני משפחותיהם, ללא קשר למגבלה כזו או אחרת, לעסוק בפעילות גופנית ולקיים אורח חיים בריא. חיים בינינו אנשים עם יכולות יוצאות דופן, וזה יהיה פספוס אדיר לחברה שלנו אם לא נצליח לראות כל אדם על פי ערכיו, כישוריו ויכולותיו, ללא קשר למוצא, מגדר או מוגבלות כלשהי".

הכתבה פורסמה ב"ידיעות אחרונות"

בשיתוף תלמה

# data[].attributes.attachment_link.title
"עד שהגעתי לספורט לא ידעתי בכלל שאני יכול להיות כמו כולם"

# data[].attributes.attachment_link.description
הוא: עומרי ברגמן (15), משותק ברגליו. היא: אנטואנט נאצר (15), נערה בלי מוגבלות פיזית. השניים משחקים יחד בקבוצת כדורסל על כיסאות גלגלים המשלבת בנים ובנות, עם נכות או בלי, וחולמים להגיע לנבחרת ישראל. עונה חדשה של פרויקט "בוקר טוב יותר", המשותף ל"ידיעות אחרונות", ynet ותלמה, יוצאת לדרך עם סיפורם המיוחד

# data[].attributes.headline
חדר מס' 6 - אגם אוכמן

# data[].attributes.subject
חדר מס' 6 - אגם אוכמן

# data[].attributes.body
צפו בסרטון הבא וענו:
1. כתבו בקצרה מה הסיפור המוצג בכתבה.
2. האם בעיניכם זהו סיפור מעורר השראה? הסבירו - מה ניתן לקחת ולאמץ לחיים שלנו מהסיפור?
3. מה/מי גרם לאגם להצליח?
4. מה הייתם רוצים לכתוב/לשאול את אגם/משפחתו/חבריו?

# data[].attributes.attachment_link.readable_text
כשהיה בן ארבע התגלה שהוא היפראקטיבי. הוריו רצו שיוציא אנרגיה בחוג ג'ודו, אבל באזור היה רק חוג ג'ו ג'יטסו ברזילאי. הזאטוט הגיע, התאהב - ותוך כמה שנים התחיל לזכות במדליות באליפויות עולם ואליפויות אירופה. הבונוס: הוא גם הפך לתלמיד מצטיין. פרויקט "בוקר טוב יותר" גאה להציג את אגם אוכמן

# data[].attributes.attachment_link.title
לוחם בהילוך גבוה

# data[].attributes.attachment_link.description
כשהיה בן ארבע התגלה שהוא היפראקטיבי. הוריו רצו שיוציא אנרגיה בחוג ג'ודו, אבל באזור היה רק חוג ג'ו ג'יטסו ברזילאי. הזאטוט הגיע, התאהב - ותוך כמה שנים התחיל לזכות במדליות באליפויות עולם ואליפויות אירופה. הבונוס: הוא גם הפך לתלמיד מצטיין. פרויקט "בוקר טוב יותר" גאה להציג את אגם אוכמן

# data[].attributes.headline
חדר מס' 5 - מעיין זיקרי

# data[].attributes.subject
חדר מס' 5 - מעיין זיקרי

# data[].attributes.body
צפו בסרטון הבא וענו:
1. כתבו בקצרה מה הסיפור המוצג בכתבה.
2. האם בעיניכם זהו סיפור מעורר השראה? הסבירו - מה ניתן לקחת ולאמץ לחיים שלנו מהסיפור?
3. מה/מי גרם למעיין להצליח?
4. מה הייתם רוצים לכתוב/לשאול את מעין/משפחתה/חבריה?

# data[].attributes.attachment_link.readable_text
כשמעיין זיקרי הייתה בת 10, רגלה נקטעה בתאונה על מתקן אבובים בפארק שעשועים. במקום להיקלע לרחמים עצמיים, היא החלה לעשות ספורט. בגיל 13 זיקרי כבר השתתפה באליפות אירופה בכדורסל נכים, אך נאלצה לפרוש בשל תקנה שאסרה עליה לשחק בנבחרת עם בנים. היא עברה לטניס, וגם בענף הזה היא הספורטאית הבולטת במדינה: בגיל 17 היא מדורגת 114 בעולם וחולמת על האולימפיאדה. "אני אדם שאוהב אתגרים", היא מודיעה

# data[].attributes.attachment_link.description
כשמעיין זיקרי הייתה בת 10, רגלה נקטעה בתאונה על מתקן אבובים בפארק שעשועים. במקום להיקלע לרחמים עצמיים, היא החלה לעשות ספורט. בגיל 13 זיקרי כבר השתתפה באליפות אירופה בכדורסל נכים, אך נאלצה לפרוש בשל תקנה שאסרה עליה לשחק בנבחרת עם בנים.

# data[].attributes.headline
חדר מס' 4 - יהונתן לוי

# data[].attributes.subject
חדר מס' 4 - יהונתן לוי

# data[].attributes.body
צפו בסרטון הבא וענו:
1. כתבו בקצרה מה הסיפור המוצג בכתבה.
2. האם בעיניכם זהו סיפור מעורר השראה? הסבירו - מה ניתן לקחת ולאמץ לחיים שלנו מהסיפור?
3. מה/מי גרם ליהונתן להצליח?
4. מה הייתם רוצים לכתוב/לשאול את יהונתן/משפחתו/חבריו?

# data[].attributes.attachment_link.readable_text
רשלנות של הרופאים במהלך הלידה גרמה לכך שיהונתן לוי סובל משיתוק מוחין. המומחים הודיעו להוריו שהוא לא ילך ולא ידבר. וכמה הם טעו. 12 שנים חלפו, וכיום הוא שחקן טניס שולחן מצטיין, שמתאמן שש פעמים בשבוע במטרה להגיע למשחקים הפראלימפיים כבר ב-2024. "אבא שלי הכניס לי את המנטרה שלפיה 'עבודה קשה מנצחת כישרון', ואני מאוד מאמין בזה שמי שמשקיע - מצליח", הוא מסביר את הסוד שלו

# data[].attributes.attachment_link.title
"אני חולם לעמוד על הפודיום באולימפיאדה ולשיר את ההמנון"

# data[].attributes.attachment_link.description
רשלנות של הרופאים במהלך הלידה גרמה לכך שיהונתן לוי סובל משיתוק מוחין. המומחים הודיעו להוריו שהוא לא ילך ולא ידבר. וכמה הם טעו. 12 שנים חלפו, וכיום הוא שחקן טניס שולחן מצטיין, שמתאמן שש פעמים בשבוע במטרה להגיע למשחקים הפראלימפיים כבר ב-2024.

# data[].attributes.headline
חדר מס' 3 - עדי בן שמעון

# data[].attributes.subject
חדר מס' 3 - עדי בן שמעון

# data[].attributes.body
צפו בסרטון הבא וענו:
1. כתבו בקצרה מה הסיפור המוצג בכתבה.
2. האם בעיניכם זהו סיפור מעורר השראה? הסבירו - מה ניתן לקחת ולאמץ לחיים שלנו מהסיפור?
3. מה/מי גרם לעדי להצליח?
4. מה הייתם רוצים לכתוב/לשאול את עדי/משפחתה/חבריה?

# data[].attributes.attachment_link.readable_text
עדי בן שמעון בת ה־12 מתמודדת עם סיסטיק פיברוזיס, מחלה שמקשה על הנשימה ומצריכה טיפולים יומיומיים ממושכים. זה לא הפריע לה לצבור שלל חברות טובות ולהשתתף בחוגי ג'אז, ריקודי בטן, אקרובטיקה, והאהבה החדשה שלה - היפ הופ. ולאחר שהתחילה להשתמש בתרופה חדשה שמשפרת את מצבה הבריאותי, הכל בכלל נהדר. "אני חולמת להיות רופאה, לטפל באנשים שחולים כמוני ב־CF ולהסביר להם שאפשר לחיות עם המחלה הזו חיים מלאים ומספקים", היא מודיעה

# data[].attributes.attachment_link.title
ריקוד הניצחון

# data[].attributes.attachment_link.description
עדי בן שמעון בת ה־12 מתמודדת עם סיסטיק פיברוזיס, מחלה שמקשה על הנשימה ומצריכה טיפולים יומיומיים ממושכים. זה לא הפריע לה לצבור שלל חברות טובות ולהשתתף בחוגי ג'אז, ריקודי בטן, אקרובטיקה, והאהבה החדשה שלה - היפ הופ. ולאחר שהתחילה להשתמש בתרופה חדשה שמשפרת את מצבה הבריאותי, הכל בכלל נהדר.

# data[].attributes.headline
חדר מס' 2 - בן זלינגר

# data[].attributes.subject
חדר מס' 2 - בן זלינגר

# data[].attributes.body
צפו בסרטון הבא וענו:
1. כתבו בקצרה מה הסיפור המוצג בכתבה.
2. האם בעיניכם זהו סיפור מעורר השראה? הסבירו - מה ניתן לקחת ולאמץ לחיים שלנו מהסיפור?
3. מה/מי גרם לבן להצליח?
4. מה הייתם רוצים לכתוב/לשאול את בן/משפחתו/חבריו?

# data[].attributes.attachment_link.readable_text
בן זלינגר (15) ממודיעין עיוור כמעט לגמרי, אבל זה לא מונע ממנו כלום. ללמוד בבית ספר רגיל? יש סייעת ועושים את המבחנים בעל פה. לרכוב על אופניים? עושים את זה בזוג עם אבא. ריצה? רצים עם חבר כשגומי מחבר ביניכם. טיפוס על קירות? עם מישוש אין בעיה. אבל תודו שזה באמת מרשים שאפילו לשחק פלייסטיישן הוא מצליח - באמצעות השמיעה והרטט של השלט. החלום שלו: להיות חייל בצה"ל - קרבי כמובן

# data[].attributes.attachment_link.title
ראייה חיובית

# data[].attributes.attachment_link.description
בן זלינגר (15) ממודיעין עיוור כמעט לגמרי, אבל זה לא מונע ממנו כלום. ללמוד בבית ספר רגיל? יש סייעת ועושים את המבחנים בעל פה. לרכוב על אופניים? עושים את זה בזוג עם אבא. ריצה? רצים עם חבר כשגומי מחבר ביניכם. טיפוס על קירות? עם מישוש אין בעיה.

# data[].attributes.headline
חדר מס' 1 - יונתן גורדימר

# data[].attributes.subject
חדר מס' 1 - יונתן גורדימר

# data[].attributes.body
צפו בסרטון הבא וענו:
1. כתבו בקצרה מה הסיפור המוצג בכתבה.
2. האם בעיניכם זהו סיפור מעורר השראה? הסבירו - מה ניתן לקחת ולאמץ לחיים שלנו מהסיפור?
3. מה/מי גרם ליונתן להצליח?
4. מה הייתם רוצים לכתוב/לשאול את יונתן/משפחתו/חבריו?

# data[].attributes.attachment_link.readable_text
אם רוצים לעסוק בספורט ומחפשים בלהט את הענף שמתאים לכם - בסוף תמיד מוצאים. יונתן גורדימר (18), שסובל ממחלת ניוון השרירים דושן ומתנייע בקלנועית, משחק כבר שמונה שנים בוצ'ה, סוג של כדורת דשא לספורטאים פראלימפיים. במקביל לספורט הוא לומד לבגרויות וגם עובר קורס בפיתוח אפליקציות. החלומות: אולימפיאדה וקריירה מצליחה בהייטק

# data[].attributes.attachment_link.description
אם רוצים לעסוק בספורט ומחפשים בלהט את הענף שמתאים לכם - בסוף תמיד מוצאים. יונתן גורדימר (18), שסובל ממחלת ניוון השרירים דושן ומתנייע בקלנועית, משחק כבר שמונה שנים בוצ'ה, סוג של כדורת דשא לספורטאים פראלימפיים. במקביל לספורט הוא לומד לבגרויות וגם עובר קורס בפיתוח אפליקציות. החלומות: אולימפיאדה וקריירה מצליחה בהייטק